Det ble avholdt styremøter nr 2-12 i Momarken-selskapene 28-02 på selskapets kontor.

Samtlige styremedlemmer møtte med unntak av Even Elvenes, Jørns Stamm og Anja Aarsrud Guererra som hadde forfall. Inger Skaaret møtte i deres forfall. Fra administrasjonen deltok daglig leder Knut Ekhaugen.

Driftsselskapet

Godkjenning av referat fra forrige møte.

Referatet ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsutvikling pr uke 8
* Møte med Momarken-trenerene 8-02 hvor det bl.a. ble avtalt en «ryddedag» før Unionskampen.
* Hestegjødsel som ikke fjernes av de aktive på rutineløpene. I vinterhalvåret fryser dette og gir Momarkens baneavdeling merarbeid. Manglende lukking av dører til vaskeboksene har ført til frostsprengning av vannrør. Kun en vaskeboks i midtseksjonen vil derfor bli holdt åpen under rutineløp i vinterhalvåret.
* Hotellplanene og øvrige utbyggingsplaner på Brennemoen som ble presentert på Næringslivsfrokost 8-02 hvor daglig leder deltok.
* Oppslag i TGN hvor Momarken kåres til en av de tre beste banene med hensyn til å lage attraktive V75-stevner.

Orienteringen ble tatt til etterretning.

Godkjenning av årsregnskap 2011.

Regnskap 2011 med revisors beretning ble kommentert av daglig leder. Det viser et årsunderskudd på 46’ etter uttak av 1 mill. fra Premiefondet. Uttaket tilsvarer det Momarken har brukt på premier av egne midler utover premiematrisen.

Styret godkjente enstemmig foreliggende årsregnskap.

Regnskapsrapport pr januar.

Regnskapsrapport for januar ble gjennomgått og kommentert av daglig leder. Rapporten med kommentarer ble tatt til etterretning.

Forberedelse Generalforsamling.

Personer som har gått bort siden forrige GF og skal minnes ble gjennomgått.

Som vanlig vil det bli et styremøte i forkant av Generalforsamlingen kl 15.00.

Andre referatsaker.

Styreleder og Ole Jonny Solberg refererte fra Årsmøtet i Østfold Travforbund.

Eventuelt.

Richard Ekhaugen lanserte et forslag om at eier til seirende hest på Momarken som står i trening på Momarken eller trenes av trener som tilhører Momarken, inviteres til gratis middag for to personer ved VIP-bord på en etterfølgende løpsdag.